b"\n_START_ARTICLE_\nPerclorat de sodi\n_START_SECTION_\nPropietats\n_START_PARAGRAPH_\nEl perclorat de sodi es presenta com un s\xc3\xb2lid cristal\xc2\xb7l\xc3\xad blanc. Cristal\xc2\xb7litza en el sistema ortor\xc3\xb2mbic amb una densitat de 2,52 g/cm\xc2\xb3. \xc3\x89s soluble en aigua i molt soluble en aigua calenta, a 25 \xc2\xb0C la solubilitat \xc3\xa9s de 209,6 g/100 g d'aigua. \xc3\x89s deliq\xc3\xbcescent i forma l'hidrat . El seu \xc3\xadndex de refracci\xc3\xb3 val 1,4606-1,4731. A 480 \xc2\xb0C descompon en clorur de sodi i dioxigen:_NEWLINE_No \xc3\xa9s combustible, per\xc3\xb2 accelerar\xc3\xa0 la crema de materials combustibles. Si hi ha una gran quantitat en un incendi o si el material combustible es divideix finament, pot produir-se una explosi\xc3\xb3. L\xe2\x80\x99exposici\xc3\xb3 prolongada al foc o a la calor pot provocar una explosi\xc3\xb3. S'utilitza en an\xc3\xa0lisi qu\xc3\xadmic i en explosius.\n_START_SECTION_\nObtenci\xc3\xb3\n_START_PARAGRAPH_\nMalgrat es pot trobar perclorat de sodi a la naturalesa, per exemple al desert d'Atacama mesclat amb dip\xc3\xb2sits de nitrats, la seva concentraci\xc3\xb3 \xc3\xa9s baixa i no permet el seu aprofitament industrial. Per la qual cosa s'han patentat diversos processos per a la producci\xc3\xb3 de perclorats. En general, el perclorat de sodi es fabrica electrol\xc3\xadticament mitjan\xc3\xa7ant l'oxidaci\xc3\xb3 del clorat de sodi . La semireacci\xc3\xb3 \xc3\xa9s:\n_START_SECTION_\nUsos\n_START_PARAGRAPH_\nEl perclorat de sodi \xc3\xa9s un potent oxidant que s\xe2\x80\x99utilitza en la producci\xc3\xb3 d\xe2\x80\x99\xc3\xa0cid percl\xc3\xb2ric i altres perclorats (perclorat d'amoni, perclorat de potassi,...) i en qu\xc3\xadmica anal\xc3\xadtica i cromatografia. Tamb\xc3\xa9 s'empra en la composici\xc3\xb3 d'alguns tipus d'explosius."